钦定古今图书集成/明伦汇编/人事典/第082卷 > 渔樵问对 > 《论利害》
## 钦定古今图书集成/明伦汇编/人事典/第082卷 > 渔樵问对 > 《论利害》

渔者谓樵者曰：“人之所谓亲，莫如父子也；人之所谓
疏，莫如路人也。利害在心，则父子过路人远矣。父子
之道，天性也；利害犹或夺之，况非天性者乎？夫利害
之移人如是之深也，可不慎乎？路人之相逢则过之，
固无相害之心焉，无利害在前故也。有利害在前，则
路人与父子又奚择焉？路人之能相交以义，又何况”
父子之亲乎？夫义者，让之本也，利者，争之端也。让则
有仁，争则有害。仁与害，何相去之远也？尧舜亦人也，
桀纣亦人也，人与人同而仁与害异尔。仁因义而起，
害因利而生。利不以义，则臣弑其君者有焉，子弑其
父者有焉，岂若路人之相逢，一旦而交袂于中逵者
乎？